ТӨСӨЛ

**МОНГОЛ УЛСЫН ХУУЛЬ**

2018 оны ... дугаар сарын ... –ны өдөр Улаанбаатар хот

**АМЬТАН, УРГАМАЛ, ТЭДГЭЭРИЙН ГАРАЛТАЙ ТҮҮХИЙ ЭД,БҮТЭЭГДЭХҮҮНИЙГ**

**УЛСЫН ХИЛЭЭР НЭВТРҮҮЛЭХ ҮЕИЙН ХОРИО ЦЭЭРИЙН ХЯНАЛТ, ШАЛГАЛТЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

“**1 дүгээр зүйл.**Амьтан, ургамал, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт, шалгалтын тухай хуулийн 5.1.3 дахь заалтын “улсын мэргэжлийн” гэсний өмнө “мал, эмнэлгийн асуудал эрхэлсэн төрийн захиргааны төв байгууллагын санал,” гэж, 7.1.8 дахь заалтын “Засгийн газарт оруулах” гэсний өмнө “Хүнсний асуудал эрхэлсэн төрийн захиргааны төв байгууллагатай хамтран” гэж, 26.4 дэх хэсгийн “мэргэжлийн хяналтын” гэсний өмнө “Хөдөө аж ахуйн асуудал эрхэлсэн төрийн захиргааны төв байгууллага болон” гэж, “гүйцэтгэнэ” гэсний өмнө “хамтран” гэж тус тус нэмсүгэй.

**2 дугаар зүйл.** Амьтан, ургамал, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт, шалгалтын тухай хуулийн 2.1 дэх хэсгийн “Малын удмын сан, эрүүл мэндийг хамгаалах” гэснийг “Малын генетик нөөцийн тухай, Мал, амьтны эрүүл мэндийн тухай” гэж, 4.1.1 дэх заалтын “хөврөл үр” гэснийг “хөврөл” гэж, 5.1.5 дахь заалтын “хөврөл үр” гэснийг “хөврөл, малын бусад үржүүлгийн бүтээгдэхүүн” гэж, 7.1.8 дахь заалтын “Малын эрүүл мэндийн олон улсын байгууллагаас тогтоосон “А” жагсаалтын өвчин /цаашид "амьтны гоц халдварт өвчин" гэх/” гэснийг “мал, амьтны гоц халдварт өвчин” гэж тус тус өөрчилсүгэй.

**3 дугаар зүйл.** Энэ хуулийг 2018 оны 6 дугаар сарын 1-ний өдрөөс дагаж мөрдөнө.”

ГАРЫН ҮСЭГ

ТӨСӨЛ

**МОНГОЛ УЛСЫН ХУУЛЬ**

2018 оны ... дугаар сарын ... –ны өдөр Улаанбаатар хот

**ХӨДӨӨ АЖ АХУЙН ГАРАЛТАЙ БАРАА, ТҮҮХИЙ ЭДИЙН БИРЖИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

“**1 дүгээр зүйл**.Хөдөө аж ахуйн гаралтай бараа, түүхий эдийн биржийн тухай хуулийн 3.1.2 дахь заалтын “чанарын” гэсний дараа “болон мал эмнэлгийн, лабораторийн магадлан шинжилгээний” гэж нэмсүгэй.

**2 дугаар зүйл.**Хөдөө аж ахуйн гаралтай бараа, түүхий эдийн биржийн тухай хуулийн 11.1.2 дахь заалтын “сумын мал эмнэлэг, үржлийн тасагт бүртгүүлж, мэргэжлийн хяналтын” гэснийг “сум, дүүргийн Хөдөө аж ахуйн тасгийн мэдээллийн санд бүртгүүлж, мал эмнэлгийн болон лабораторийн магадлан шинжилгээний гэрчилгээ авч,” гэж өөрчилсүгэй.

**3 дугаар зүйл.** Энэ хуулийг 2018 оны 6 дугаар сарын 1-ний өдрөөс дагаж мөрдөнө.”

ГАРЫН ҮСЭГ

ТӨСӨЛ

**МОНГОЛ УЛСЫН ХУУЛЬ**

2018 оны ... дугаар сарын ... –ны өдөр Улаанбаатар хот

**ХҮНСНИЙ БҮТЭЭГДЭХҮҮНИЙ АЮУЛГҮЙ БАЙДЛЫГ ХАНГАХ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

“**1 дүгээр зүйл**. Хүнсний бүтээгдэхүүний аюулгүй байдлыг хангах тухай хуулийн 2.1 дэх хэсэг, 3.2 дахь хэсгийн “Малын удмын сан, эрүүл мэндийг хамгаалах” гэснийг “Малын генетик нөөцийн тухай, Мал, амьтны эрүүл мэндийн” гэж, 9.5 дахь хэсэгт “Мал, амьтан, ургамал, тэдгээрийн гаралтай” гэснийг “Мал, амьтны гаралтай болон ургамал, түүний гаралтай” гэж тус тус өөрчилсүгэй.

**2 дугаар зүйл.** Энэ хуулийг 2018 оны 6 дугаар сарын 1-ний өдрөөс дагаж мөрдөнө.”

ГАРЫН ҮСЭГ

ТӨСӨЛ

**МОНГОЛ УЛСЫН ХУУЛЬ**

2018 оны ... дугаар сарын ... –ны өдөр Улаанбаатар хот

**ЭМ, ЭМНЭЛГИЙН ХЭРЭГСЛИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

“**1 дүгээр зүйл**.Эм, эмнэлгийн хэрэгслийн тухай хуулийн дараахь хэсгийг дор дурдсанаар өөрчлөн найруулсугай.

1/5 дугаар зүйлийн 1 дэх хэсэг:

“5.1.Эрүүл мэндийн асуудал эрхэлсэн төрийн захиргааны төв байгууллагын дэргэд хүний эмийн асуудал хариуцсан зөвлөл, мал амьтны эрүүл мэндийн асуудал хариуцсан төрийн захиргааны байгууллагын дэргэд малын эмийн асуудал хариуцсан зөвлөл тус тус ажиллана.”

**2 дугаар зүйл.**Эм, эмнэлгийн хэрэгслийн тухай хуулийн 2.1 дэх хэсгийн “Малын удмын сан, эрүүл мэндийг хамгаалах” гэснийг “Малын генетик нөөцийн тухай, Мал, амьтны эрүүл мэндийн тухай” гэж өөрчилсүгэй.

**3 дугаар зүйл.** Энэ хуулийг 2018 оны 6 дугаар сарын 1-ний өдрөөс дагаж мөрдөнө.”

ГАРЫН ҮСЭГ

ТӨСӨЛ

**МОНГОЛ УЛСЫН ХУУЛЬ**

2018 оны ... дугаар сарын ... –ны өдөр Улаанбаатар хот

**ЭРҮҮЛ АХУЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

“**1 дүгээр зүйл**.Эрүүл ахуйн тухай хуулийн 8.2 дахь хэсгийн “хяналтын байгууллага” гэснийг “эрх бүхий байгууллага” гэж өөрчилсүгэй.

**2 дугаар зүйл.**Эрүүл ахуйн тухай хуулийн 8.2 дахь хэсгийн “болзошгүй,” гэсний дараа “өндөр эрсдэлтэй түүхий эд, бараа бүтээгдэхүүн, бодис, бэлдмэлийг” гэснийг “өндөр эрсдэлтэй мал, амьтны гаралтайгаас бусад түүхий эд, бараа бүтээгдэхүүн, бодис, бэлдмэлийг” гэж өөрчилсүгэй.

**3 дугаар зүйл.** Энэ хуулийг 2018 оны 6 дугаар сарын 1-ний өдрөөс дагаж мөрдөнө.”

ГАРЫН ҮСЭГ